《祝英台近 徐藕香夫人》
清代·赵芬

晓窗前，风幔底，妆罢对图史。小擘鸾笺，薇墨彩毫试。

怜它缕雪思清，剥蕉心细，浑减了、两峰眉翠。振仙袂。

吟魂飞去瑶台，化作断云坠。欲遣悲怀，开箧已沾泪。

怕看锦句愁多，银钩腕怯，小印尚钤红字。

作者简介：赵芬，字仪姞，一字子逸，号次鸿，晚号善约老人，上海人。户部侍郎赵秉冲女，批验大使乌程汪延泽继室，日桢母。工诗词，有《滤月轩集》。